Maršas už mokslą

Maršas už mokslą () – serija mitingų, įvykusių 2017 m. balandžio 22 d. daugiau nei 600 pasaulio miestų.610 Satellite Marches  Mitingai buvo nukreipti prieš naujai išrinkto JAV prezidento Donaldo Trampo bei jo administracijos požiūrį į mokslą ir klimato kaitą bei mokslinių išvadų ignoravimą politikoje.

 Organizavimas 
Pagrindinis įkvėpimo šaltinis mitingų serijai buvo 2017 m. Moterų maršas, vykęs 2017 m. sausio 21 d. Idėja organizuoti mitingus kilo Reddit diskusijoje apie nuorodų į turinį apie klimato kaitą pašalinimą iš Baltųjų rūmų interneto svetainės. Naudotojo „Beaverteeth92“ komentaras apie „Mokslininkų maršo Vašingtone“ poreikį sulaukė daug pritariančių naudotojų.Ben Guarino, The March for Science began with this person’s 'throwaway line' on Reddit, Washington Post, (2017-04-21) Vienas diskusijos dalyvių, Jonathan Berman, Teksaso universiteto sveikatos mokslų centro podoktorantūrinis stažuotojas, būsimam renginiui sukūrė internetinę svetainę, Facebook puslapį bei Twitter kanalą. Facebook grupė per savaitę pasiekė , vėliau išaugo iki .

Vasario mėnesį palaikymą mitingui išreiškė American Association for the Advancement of Science (AAAS), didžiausia mokslinė JAV organizacija.Sarah Kaplan, Bill Nye will join the March for Science, Washington Post (2017-03-30). Iki kovo vidurio palaikymą išreiškė dar apie 100 mokslo organizacijų, tarp jų daug mokslinių draugijų. Kovo 30 d. prie mitingo organizatorių prisijungė Bill Nye, Mona Hanna-Attisha, ir Lydia Villa-Komaroff.

Delavero uninversiteto Politinės komunikacijos centras apklausė 1040 „Maršo už mokslą“ Facebook grupės bei puslapio narių apie priežastis dėl jų prisijungimo prie mitingo.Peter Bothum, March Participants Interested in Both Promoting, Defending Science, University of Delaware News Office (2017-04-21). Respondentai nurodė šias priežastis:

 Priežastis Dalyvių dalis, nurodžiusi priežastį „labai svarbia“ Paskatinti valdžią savo sprendimus remti moksliniais faktais bei žiniomis 97 % Protestuoti prieš politines mokslo vientisumo atakas 93 % Paskatinti visuomenę palaikyti mokslą 93 % Protestuoti prieš tyrimų finansavimo mažinimus 90 % Pabrėžti mokslo ir mokslininkų vertę visuomenei 89 % Skatinti mokslo platinimą visuomenėje 86 % Skatinti mokslininkus reikštis visuomenėje 70 % Skatinti tyrėjų įvairovę moksle 68 % Noras dalyvauti politikoje arba politinių sprendimų priėmime 45 %

 Lietuvoje 
Satelitinis mitingas balandžio 22 d. vyko Vilniuje. Be originalaus mitingo JAV organizuotojų iškeltų tezių, mitingo Vilniuje dalyviai siekė atkreipti dėmesį ir aukštojo mokslo finansavimo krizę bei pertvarką, pabrėžti mokslo finansavimo didinimo bei mokslininko profesijos prestižo atkūrimo būtinybę.Vilniuje mokslininkai surengė „Maršą už mokslą“  Mitinge dalyvavo keli šimtai žmonių. Eisena prasidėjo Vašingtono aikštėje ir baigėsi prie Martyno Mažvydo bibliotekos,Mokslininkai kviečia eiti kartu už mokslą rytoj 14 val. kur kalbas pasakė Lietuvių literatūros ir tautosakos instituto direktorius Mindaugas Kvietkauskas, Vilniaus universiteto Biochemijos ir molekulinės biologijos katedros mokslininkas Saulius Serva ir kiti.

 Šaltiniai 

Kategorija:2017 metai
Kategorija:Protesto akcijos